1 Spoorlyn in die hoofstraat 1
Kerkboom langs Kosmos Kafee
Ou Stoomlokomotief in die middedorp
Moordenaarsgrafte van drie veroordeelde gevangenes wat in die openbaar terreggestel is
Grafte wat terugdateer na die 1800's
Spoorlyn in die hoofstraat
Die spoorlyn wat deur die hoofstraat van Fauresmith loop, is 'n verskynsel wat slegs in twee ander dorpe ter wêreld voorkom, naamlik in Tula Homa, Tenessee, in die VSA en in Wycheproof, Victoria, in Australië.
Hierdie ou kareeboom staan net ten noorde van die stadsaal. Onder die boom het ds. Faure en Ds. Robertson as verteenwoordigers van die destydse sinode van die Kaapse N.G. Kerk die eerste nagmaal op Fauresmith aan 32 lidmate van die N.G. kerk van die gemeente Rietrivier bedien op 9 November 1848. Die boom is langs die huidige Kosmos Kafee in die middedorp.
Die Suid Afrikaanse Spoorweë het na lang onderhandelinge deur die destydse dorpsraad ingestem om 'n lokomotief aan Fauresmith te skenk. Nadat die lokomotief egter op sy huidige staanplek gemonteer is het dit nog een maal in die hoofstraat afgery, alhoewel nie op eie stoom nie!
Destyds het die distrik se skole meegeding om die "Snyman-beker". Mnr Moos Visser het die Werda-span beloof dat hy hulle wens om 'trein te ry' sal verwesenlik indien hulle die beker wen. Die Werda-span het Philippolis in die eindstryd verslaan, en mnr Visser het met sy vragmotor die lokomotief van die spoor waarop dit gemonteer is afgetrek. Nodeloos om te sê, was dit 'n groot gedoente om dit weer op sy plek te kry! Daar is nou d.m.v. sweiswerk verseker dat die geskiedenis homself nie herhaal nie!
In 1868 en in die vroeë 1870's het die Republiek van die Oranje-Vrystaat drie moordenaars in die openbaar, 'n kilometer buite Fauresmith terreggestel.
Die dorpsbewoners is hartlik uitgenooi na die teregstellings.
Die eerste van die drie moordenaars was ene Richardt, 'n blanke wat in 1868 sy vrou vermoor het ten einde met 'n jonger meisie te trou op wie hy verlief geraak het.
Die tweede moordenaar was 'n kleurling met die naam van Appels, wat 'n transportryer Krynauw vermoor het waar hy onder sy wa gelê en slaap het. Hy is op dieselfde dag nog tereggestel, en die dorpsbewoners het in groot getalle die teregstelling bygewoon.
Die derde teregstelling was die van 'n swartman wat 'n mev Rossouw vermoor het waar sy besig was met wasgoed.
In 'n ander gedeelte van die bergraafplaas is daar ongeveer 25 grafte van gesneuwelde Britse soldate uit dieselfde oorlog.